*PREDLOG!*

Na podlagi 21. člena Zakona o lokalni samoupravi (Uradni list RS, št. [94/07](https://www.uradni-list.si/glasilo-uradni-list-rs/vsebina/2007-01-4692) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3347), [79/09](https://www.uradni-list.si/glasilo-uradni-list-rs/vsebina/2009-01-3437), [51/10](https://www.uradni-list.si/glasilo-uradni-list-rs/vsebina/2010-01-2763), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [11/14](https://www.uradni-list.si/glasilo-uradni-list-rs/vsebina/2014-21-0303) – popr., [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [11/18](https://www.uradni-list.si/glasilo-uradni-list-rs/vsebina/2018-01-0457) – ZSPDSLS-1, [30/18](https://www.uradni-list.si/glasilo-uradni-list-rs/vsebina/2018-01-1356), [61/20](https://www.uradni-list.si/glasilo-uradni-list-rs/vsebina/2020-01-0901) – ZIUZEOP-A, [80/20](https://www.uradni-list.si/glasilo-uradni-list-rs/vsebina/2020-01-1195) – ZIUOOPE in [62/24](https://www.uradni-list.si/glasilo-uradni-list-rs/vsebina/2024-01-2135) – odl. US) ter 7. in 15. člena Statuta Občine Ribnica na Pohorju (MUV, št. 25/15, 26/17 in 5/19) je Občinski svet na svoji \_\_\_ redni seji dne, \_\_\_\_ sprejel

**PRAVILNIK**

**O DENARNIH NAGRADAH ZA MLADE V OBČINI RIBNICA NA POHORJU**

1. člen
2. S tem pravilnikom se določajo upravičenci, pogoji, postopek za dodeljevanje in višina denarnih nagrad za mlade, stare od 15. do dopolnjenega 29. leta, s stalnim prebivališčem v Občini Ribnica na Pohorju, ki so uspešno končali najmanj 4. raven kvalifikacije po Slovenskem ogrodju kvalifikacij (SOK) po zakonu, ki določa enotni sistem kvalifikacij v Republiki Sloveniji.
3. V pravilniku se izrazi, ki se nanašajo na osebe in so zapisani v moški slovnični obliki, uporabljajo kot nevtralni za ženski in moški spol.
4. člen
5. Sredstva za denarne nagrade po tem pravilniku se zagotavljajo v proračunu občine za posamezno leto.
6. člen
7. Pravico do denarne nagrade po tem pravilniku lahko uveljavljajo prosilci, ki izpolnjujejo naslednje pogoje:

* imajo stalno prebivališče v Občini Ribnica na Pohorju neprekinjeno najmanj eno leto pred dnevom zaključenega izobraževanja in najmanj do dneva oddaje vloge za uveljavljanje pravice do denarne nagrade po tem pravilniku,
* so do dopolnjenega 29. leta starosti pridobili najmanj 4. raven kvalifikacije po SOK.

1. člen
2. Višina denarne nagrade znaša za pridobljeno

* 4. raven SOK (srednja poklicna izobrazba): 50,00 EUR,
* 5. raven SOK (srednja strokovna izobrazba ali splošna izobrazba): 100,00 EUR,
* 6. raven SOK (višja strokovna izobrazba): 150,00 EUR,
* 7. raven SOK (1. stopnja): 200,00 EUR,
* 8. raven SOK (2. stopnja): 300,00 EUR,
* 8. raven SOK (2. stopnja – enovit študijski program): 500,00 EUR
* 10. raven SOK (doktorat znanosti): 600,00 EUR.

1. Prosilec je upravičen do denarne nagrade za isto raven SOK le enkrat.
2. Do dodatka k denarni nagradi so upravičeni prosilci, ki so dosegli individualni izjemni dosežek ob zaključku srednješolskega izobraževanja oziroma študija. Za individualni izjemni dosežek se šteje, da je prosilec opravil poklicno ali splošno maturo z izjemnim splošnim uspehom oziroma da je bilo njegovo diplomsko delo ocenjeno z oceno 10.
3. Višina dodatka za individualni izjemni dosežek je:

* poklicna matura z izjemnim splošnim uspehom: 100,00 EUR,
* splošna matura z izjemnim splošnim uspehom: 200,00 EUR,
* ocena 10 za diplomsko delo 1. stopnje: 100,00 EUR,
* ocena 10 za diplomsko delo 2. stopnje: 200,00 EUR,
* ocena 10 za diplomsko delo 3. stopnje: 300,00 EUR.

1. člen
2. Višina denarnih nagrad in dodatkov za individualne izjemne dosežke iz 4. člena tega pravilnika je določena v neto znesku.
3. člen
4. Prosilci uveljavljajo pravico do denarne nagrade na podlagi pisne vloge, ki jo morajo vložiti najkasneje v roku 6 mesecev od dneva zaključenega izobraževanja, za katerega uveljavljajo pravico do denarne nagrade.
5. Obvezne priloge k vlogi so listine iz katerih je razvidno, da je zaključil izobraževanje in pridobil javnoveljavno izobrazbo ter raven SOK, ki jo je dosegel. Če prosilec uveljavlja tudi pravico do dodatka za individualni izjemen dosežek, je obvezna priloga k vlogi listina, s katero dokazuje dosežen uspeh, ki se po tem pravilniku šteje za izjemen individualni dosežek.
6. Če vloga ni bila vložena v roku iz prvega odstavka tega člena, prosilec ne more več uveljavljati pravice do denarne nagrade.
7. člen
8. O pravici do denarne nagrade, njeni višini in upravičenosti do dodatka za individualni izjemni dosežek odloči upravni organ z odločbo, ki jo izda najpozneje v enem mesecu od prejema popolne vloge. Pri odločanju o izpolnjevanju oz. neizpolnjevanju pogojev za izplačilo denarne nagrade se uporablja zakon, ki ureja splošni upravni postopek.
9. Zoper odločbo je možno vložiti pritožbo pri županu Občine Ribnica na Pohorju v roku 15 dni od vročitve odločbe. O pritožbi odloči župan z odločbo v roku 15 dni od prejema pritožbe. Odločitev župana je dokončna.
10. člen
11. Denarna nagrada se izplača praviloma 15. dan po pravnomočnosti odločbe o dodelitvi denarne nagrade.
12. člen
13. V primeru ugotovitve, da je prejemnik denarno nagrado prejel na podlagi neresničnih podatkov ali na podlagi predloženih lažnih potrdil oziroma dokazil, je prejeto denarno nagrado dolžan vrniti v celoti z zamudnimi obrestmi od dneva, ko mu je bila denarna nagrada izplačana, in sicer najkasneje v roku 30 dni od dneva pravnomočnosti sklepa o ugotovitvi neupravičenega prejema denarne nagrade.
14. člen
15. Za namen odločanja o pravici do denarnih nagrad in njenega izplačevanja Občina Ribnica na Pohorju vodi in obdeluje evidenco prejemnikov denarnih nagrad in jo začne voditi z dnem dodelitve denarne nagrade.
16. Evidenca prejemnikov denarnih nagrad vsebuje naslednje podatke:

* ime in priimek prejemnika,
* naslov stalnega prebivališča,
* EMŠO,
* pridobljena raven SOK,
* datum zaključka izobraževanja,
* višina denarne nagrade v EUR,
* vrsta dodatka k denarni nagradi,
* višina dodatka v EUR.

1. Za obdelavo podatkov, vsebovanih v evidenci prejemnikov denarnih nagrad, se uporabljajo določbe zakona, ki ureja varstvo osebnih podatkov.
2. člen
3. Ta pravilnik se začne uporabljati za izobraževanje, ki je bilo zaključeno leta 2024 in kasneje.
4. Prosilci, ki so zaključili izobraževanje v letu 2024 in na dan začetka veljave tega pravilnika ne morejo oddati vloge v roku iz prvega odstavka 6. člena tega pravilnika, lahko vlogo oddajo v roku 2 mesecev od začetka veljavnosti tega pravilnika.
5. člen
6. Ta pravilnik začne veljati 15. dan po objavi v Uradnem glasilu e-občina.

Številka: 007-12/2024-1

Ribnica na Pohorju, \_\_\_\_\_\_

Občina Ribnica na Pohorju,

Srečko GEČ, župan